section_heading: Djela i utjecaj
paragraph_text: Povjesničar Heinrich Seuse Denifle prozvao je Knjižicu vječne mudrosti »najljepšim plodom njemačke mistike«, svrstavajući je uz Homilije sv. Bernarda i Kempenčev Nasljeduj Krista. U drugoj polovini XIV. i tijekom XV. st. bila je najčitanijom knjigom meditacija na njemačkomu jeziku. Djelo je bilo čitano ne samo u njemačkim, nego i nizozemskim, francuskim, talijanskim i engleskim krugovima.